Oscar Piastri

Oscar Jack Piastri (* 6. apríl 2001, Melbourne) je austrálsky automobilový pretekár. Vo Formule 1 debutoval v roku 2023 v tíme McLaren. Doteraz získal 25 pódiových umiestnení a vyhral deväť Veľkých cien a tri šprintové preteky vo Formule 1. Je považovaný za veľký talent medzinárodného motošportu; 2020 sa stal hneď vo svojej nováčikovskej sezóne šampiónom Formuly 3 a o rok neskôr tento úspech zopakoval vo Formule 2.

 Kariéra 
 Juniorské kategórie 
Piastri pretekal na motokárach v rokoch 2011 až 2015 a dosiahol niekoľko úspechov v rodnej Austrálii, kým sa v roku 2016 rozhodol opustiť svoju rodnú krajinu a presedlať na preteky formúl. V sezóne 2016/17 debutoval v záverečných troch pretekoch sezóny šampionátu Formuly 4 Spojených Arabských Emirátov, pričom jeho najlepšími výsledkami boli dve tretie miesta na okruhu Yas Marina Circuit; v celkovom hodnotení skončil šiesty. Oscar Piastri sa v roku 2017 presunul do britského šampionátu Formule 4. Jeho 15 pódiových umiestnení a 6 víťazstiev mu tam v tej sezóne vynieslo druhé miesto v šampionáte.

2018 prestúpil do série Formula Renault Eurocup, kde skončil celkovo ôsmy. V nasledujúcej sezóne vyhral sedem z 20 pretekov sezóny a získal 11 pódií, čím si zabezpečil majstrovský titul a miesto v Renault Driver Academy od tímu Renault F1.

Ďalším krokom v kariére mladého pretekára bol postup do šampionátu Formuly 3 v roku 2020. Vyhral preteky na Red Bull Ringu a na okruhu Circuit de Catalunya a stal sa opäť šampiónom.

Oscar Piastri ako úradujúci šampión už nemohol súťažiť v šampionáte Formuly 3, a tak sa Austrálčan vydal do Formuly 2, najvyššej kategórie juniorského motoristického športu. Aj tu dokázal od začiatku presvedčiť a hneď vo svojej premiérovej sezóne získať majstrovský titul. Vyhral preteky na okruhoch Bahrain International Circuit, Autodromo Nazionale di Monza, Sochi Autodrome, Jeddah Corniche Circuit (2x),  Yas Marina Circuit, a Shanghai international circuit

 Formula 1 
 Testovací jazdec v Alpine (2022) 
Keďže vo Formule 1 už boli všetky miesta na sezónu 2022 obsadené, bol Oscar Piastri oznámený ako oficiálný testovací a rezervný jazdec tímu Alpine F1 (tím Renault F1 sa po roku 2020 premenoval na Alpine) a v tejto funkcii sa zúčastnil testovacích jázd minuloročného monopostu.

Po tom, čo stály pilot Alpinu Fernando Alonso v polovici sezóny oznámil, že na konci sezóny opustí tím, aby sa v roku 2023 presunul do Aston Martinu, bol Oscar Piastri potvrdený ako jeho nástupca v Alpine. Ten to však poprel a upozornil, že táto správa bola zverejnená bez jeho súhlasu a na sezónu 2023 nemá žiadnu platnú zmluvu s tímom Alpine. V piatok pred Veľkou cenou Holandska 2022 tím McLaren oznámil, že novým tímovým kolegom Landa Norrisa sa od sezóny 2023 stane práve Austrálčan Oscar Piastri, ktorý nahradí svojho krajana Daniela Ricciarda, ktorého tím už predtým vykúpil zo zmluvy na túto sezónu. Oznámeniu Piastriho ako jazdca McLarenu na rok 2023 predchádzal proces v Rade pre uznávanie kontaktov FIA, keďže Alpine tiež trval na tom, že mal s austrálskym pretekárom platnú zmluvu na sezóny 2023 a 2024. Nakoniec však komisia dala za pravdu McLarenu, čím vytvorila právny základ pre prestup Piastriho do tohto tímu.SKYSPORTS.COM: Oscar Piastri to drive for McLaren in 2023 as Alpine lose Formula 1 contract battle (po anglicky)

 McLaren (2023 – súčasnosť) 
2023
Na Veľkej cene Bahrajnu 2023 debutoval za McLaren vo Formule 1, no po 13 kolách musel odstúpiť kvôli technickým problémom. Na domácich pretekoch v Austrálii si ôsmym miestom pripísal svoje prvé body vo Formule 1. V Monaku Piastri opäť bodoval, keď skončil desiaty. V polovici sezóny, keď McLaren vykonal rozsiahle vylepšenia na aute, sa výsledky tradičného britského tímu začali zlepšovať. To sa prejavilo aj na Piastriho umiestneniach. Kým v prvej polovici sezóny zostal bez bodov, okrem na spomínaných dvoch Veľkých cenách, dosiahol na Veľkej cene Veľkej Británie štvrté miesto a na Veľkej cene Maďarska piate miesto. Šprintové preteky v rámci Veľkej ceny Belgicka dokončil Oscar Piastri na druhom mieste, pričom niekoľko kôl dokonca viedol; z Veľkej ceny musel však odstúpiť v prvom kole pretekov kvôli kolízii s Carlosom Sainzom. 20. septembra 2023 McLaren a Piastri oznámili predĺženie spolupráce do konca roka 2026.MOTORSPORT.COM: Piastri extends McLaren F1 contract until end of 2026 (po anglicky) Austrálčan splatil dôveru hneď v nasledujúcich pretekoch, Veľkej cene Japonska, keď skončil tretí a dosiahol prvé pódiové umiestnenie vo svojej kariére vo Formule 1. Nasledovalo víťazstvo v katarských šprintových pretekoch a druhé miesto na Veľkej cene na rovnakej trati. Vo svojej premiérovej sezóne získal Piastri 97 bodov a celkovo skončil na deviatom mieste.

2024
náhľad|Oscar Piastri na Veľkej cene Holandska 2024
Nasledujúcu sezónu začal mladý Austrálčan piatimi výsledkami v prvej desiatke za sebou a na Veľkej cene Monaka skončil druhý, čím získal svoje prvé pódiové umiestnenie v sezóne. Tento úspech zopakoval na Veľkej cene Rakúska. V Maďarsku získal Piastri svoje prvé víťazstvo vo Veľkej cene, čím sa stal prvým víťazom Formuly 1 narodeným v 21. storočí. Svoju dobrú formu potvrdil ďalšími druhými miestami na pretekoch v Belgicku a Taliansku. Na Veľkej cene Azerbajdžanu vyhral Piastri po druhýkrát v sezóne. V ďalšom priebehu sezóny sa umiestnil na stupňoch víťazov ešte v nasledujúcich dvoch pretekoch: v Singapure a Katare, v oboch prípadoch na treťom mieste. Navyše vyhral šprintové preteky v Katare. Piastri skončil štvrtý v celkovom poradí a svojimi 292 bodmi pomohol tímu McLaren k prvému víťazstvu v šampionáte konštruktérov od roku 1998.

 2025 
Oscar Piastri vstúpil do sezóny 2025 s ambíciou potvrdzovať rýchlosť a stabilitu, a už v úvode ukázal, že môže byť jedným z hlavných kandidátov na titul. Na Veľkej cene Číny dokázal premeniť pole-position na víťazstvo a s prehľadom doviezol tímové double preteky pre McLaren. Následne v Bahrajne zopakoval dominantný výkon, po štarte z prvého miesta vybudoval náskok, zvládol reštart po výjazde bezpečnostného vozidla a v cieli mal náskok 15 sekúnd. To z neho urobilo prvého jazdca s viac než jedným víťazstvom v sezóne 2025. V Saudskej Arábii sa mu podarilo opäť zvíťaziť, predbehol aj konkurenta Maxa Verstappena a prevzal vedenie v šampionáte.

Tieto úspechy potvrdzovali, že Piastri je spoľahlivý, rýchly a dokáže zvládnuť tlak bojov o čelo poradia. Práve jeho dobré tempo, preteková konzistencia a taktické vedenie pretekov umožnili, že do druhej polovice sezóny vstupoval s výrazným náskokom a bol prvým favoritom na majstrovský titul.

Napriek tomu však sezóna priniesla aj nečakaný zlom. V Azerbajdžane havaroval už v prvej zákrute, čím prerušil svoju sériu dojazdov a bodovania. To bol výrazný úder nielen jemu, ale aj tímujeho náskok pred kolegom vo vedení šampionátu sa výrazne zmenšil.

Hoci sa Piastri v ďalších pretekoch snažil stabilizovať, tímový kolega Lando Norris a veľmi silný návrat Verstappena znamenali, že boj o titul sa zvrtol do napätého súboja až do konca sezóny. V posledných pretekoch sezóny na Veľkej cene v Abú Zabí obsadil Piastri druhé miesto v pretekoch a skončil sezónu na treťom mieste v konečnom poradí.

Hoci titul nevyhral, 2025 znamená po sezóne významný krok v kariére Oscara Piastrihopotvrdil, že má nielen rýchlosť, ale aj dospelosť vo vedení pretekov, dokázal sa vysporiadať s tlakom a jeho meno sa zaradilo medzi najväčšie talenty súčasnej F1.

 Štatistika 
 Celá kariéra 
 2011 – 2016: Motokáry
 2016/17: Formula 4 (SAE) (6. miesto)
 2017: Britska Formula 4 (2. miesto)
 2018: Formula Renault Eurocup (8. miesto) 2019: Formula Renault Eurocup (majster)
 2020: Formula 3 (majster)
 2021: Formula 2 (majster) 2022: Formula 1 (testovací pilot)
 2023: Formula 1 (9.miesto)
 2024: Formula 1 (4.miesto)

 Jednotlivé výsledky vo Formule 3 
 Sezóna Tím 1 2 3 4 5 6 7 8 9 10 11 12 13 14 15 16 17 18 Body Celkovéumiestnenie 2020 Prema Racing RBR RBR HUN SIL SIL CAT SPA MNZ MUG 164 1.HL1ŠP8HL4‡ŠP5HL2ŠP2HL2ŠPDNFHL7ŠP6HL6ŠP1HL5ŠP6HL3ŠPDNFHL11ŠP7
‡ = Polovica bodov udelená z dôvodu, že bolo absolvovaných menej ako 75% vzdialenosti pretekov.

 Jednotlivé výsledky vo Formule 2 
 Sezóna Tím 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Body Celkovéumiestnenie 2021 Prema Racing BHR MCO BAK SIL MNZ SOC JED YMC 252,5 1.ŠP15ŠP21HL19†ŠP18ŠP22HL2ŠP1DNFŠP28HL2ŠP16ŠP24HL3ŠP14ŠP27HL1ŠP19 ŠP2CHL1ŠP18ŠP21HL1‡ŠP13ŠP2DNFHL1
‡ = Polovica bodov udelená z dôvodu, že bolo absolvovaných menej ako 75 % vzdialenosti pretekov.

 Formula 1 
 Prehľad 
SezónaTímŠasiMotorPretekyVíťazstváDruhé miestaTretie miestaPole PositionsNajrýchlejšie koláBodyCelkové umiestnenie2023McLarenMcLaren MCL60Mercedes 1.6 V6 Turbo22–11–2979. miesto2024McLarenMcLaren MCL38Mercedes 1.6 V6 Turbo24242–12924. miesto2025McLarenMcLaren MCL39Mercedes 1.6 V6 Turbo24744664103. miestoCelkovo7099769799
 Víťazstvá vo Veľkých cenách 
 2024: Maďarsko (Mogyoród)
 2024: Azerbajdžan (Baku)
 2025: Čína (Šanghaj)
 2025: Bahrajn (Sachir)
 2025: Saudská Arábia (Džidda)
 2025: Miami (Miami)
 2025: Španielsko (Barcelona)
 2025: Belgicko (Stavelot)
 2025: Holandsko (Zandvoort)

 Víťazstvá v šprintových pretekoch 
 2023: Katar (Losail)
 2024: Katar (Losail)
 2025: Katar (Losail) 

 Jednotlivé sezóny F1 
 Sezóna 1 2 3 4 5 6 7 8 9 10 11 12 13 14 15 16 17 18 19 20 212223242023TímBHRSAUAUSAZEUSAEMIMCOESPCANAUTGBRHUNBELNEDITASINJPNQATUSAMEXBRAUSAARE -BodyUmiestnenieMcLarenDNF1581119 C1013111645DNF29127321DNF814106979. miesto2024TímBHRSAUAUSJPNCHNMIAEMIMCOCANESPAUTGBRHUNBELNEDITAAZESINUSAMEXBRAUSAQATAREBodyUmiestnenieMcLaren844 88<sup>713<sup>6425724124213588<sup>273<sup>1102924. miesto2025TímAUSCHNJPNBHRSAUMIAEMIMCOESPCANAUTGBRBELHUNNEDITAAZESINUSAMEXBRAUSAQATAREBodyUmiestnenieMcLaren9212P3 1PF1123P3 1PF42F2F12 2 1PF 3 DNF4555DSQ21PF24103. miesto

 Referencie 

 Iné projekty 

 Externé odkazy 
 Oficiálna web stránka Oscara Piastriho

Kategória:Austrálski piloti F1
Kategória:Austrálski automobiloví pretekári
Kategória:Osobnosti z Melbourne
Kategória:Piloti F1